b'\n_START_ARTICLE_\n\xc5\xbdimantas Pacevi\xc4\x8dius\n_START_SECTION_\nBiografija\n_START_PARAGRAPH_\n1984\xc2\xa0m. baig\xc4\x97 Saratovo industrin\xc4\xaf pedagogin\xc4\xaf technikum\xc4\x85. 1984\xe2\x80\x931990\xc2\xa0m. Vilniaus 30-osios vidurin\xc4\x97s profesin\xc4\x97s technikos mokyklos darbuotojas._NEWLINE_1990\xe2\x80\x931991\xc2\xa0m. Vilniaus miesto vidaus reikal\xc5\xb3 skyriaus Kriminalin\xc4\x97s paie\xc5\xa1kos poskyrio operatyvinis \xc4\xafgaliotinis. 1991\xe2\x80\x931993\xc2\xa0m. Lietuvos policijos akademijos Tarnybos skyriaus kuopos vadas, Akademinio skyriaus pagrindini\xc5\xb3 studij\xc5\xb3 vadas. 1993\xe2\x80\x931995\xc2\xa0m. VRM Policijos departamento Kriminalin\xc4\x97s policijos Ypating\xc5\xb3 nusikaltim\xc5\xb3 tyrimo valdybos 1-ojo skyriaus vyr. inspektorius. 1996\xc2\xa0m. Lietuvos policijos akademijoje baig\xc4\x97 teis\xc4\x97s studijas, teis\xc4\x97s magistras. 1995\xe2\x80\x931997\xc2\xa0m. Policijos departamento Kriminalin\xc4\x97s policijos Organizuoto nusikalstamumo tyrimo tarnybos Smurtini\xc5\xb3 nusikaltim\xc5\xb3 tyrimo skyriaus komisaras inspektorius, komisaras. _NEWLINE_1997\xe2\x80\x931999\xc2\xa0m. STT prie VRM Operatyvin\xc4\x97s veiklos skyriaus poskyrio vir\xc5\xa1ininkas, Operatyvin\xc4\x97s veiklos skyriaus vir\xc5\xa1ininko pavaduotojas. 1999\xe2\x80\x932000\xc2\xa0m. STT prie VRM vir\xc5\xa1ininko pavaduotojas, 2000\xe2\x80\x932007\xc2\xa0m. STT direktoriaus pirmasis pavaduotojas, nuo 2007\xc2\xa0m. spalio 17 d. iki 2012\xc2\xa0m. spalio 17 d. STT direktorius.  Nuo 2012\xc2\xa0m. gruod\xc5\xbeio 28 d. iki 2014\xc2\xa0m. lapkri\xc4\x8dio 7 d. vidaus reikal\xc5\xb3 viceministras, kuruojantis vie\xc5\xa1ojo saugumo politikos srit\xc4\xaf. Nuo 2014\xc2\xa0m. gruod\xc5\xbeio 11 d. iki 2015\xc2\xa0m. lapkri\xc4\x8dio 13 d. Seimo pirminink\xc4\x97s Loretos Grau\xc5\xbeinien\xc4\x97s sekretoriato vadovas.  I\xc5\xa1 pareig\xc5\xb3 atsistatydino po keli\xc5\xb3 nemokam\xc5\xb3 apsilankym\xc5\xb3 Druskinink\xc5\xb3 sveikatingu\xc2\xadmo ir poilsio centre \xe2\x80\x9eAqua\xe2\x80\x9c.'